विज्ञान और प्रौद्योगिकी से ही खुशहाल समृद्ध जीवन संभव : डॉ. सारस्वत
राष्ट्रीयप्रौद्योगिकीसंस्थान (निट) कुरुक्षेत्र का 14 वां दीक्षांत समारोह शनिवार को संस्थान के ओपन एयर थियेटर में आयोजित हुआ। समारोह में मुख्यातिथि के तौर पर पद्म भूषण से सम्मानित डॉ. वीके सारस्वत (सदस्य, नीति आयोग पूर्व वैज्ञानिक सलाहकार, रक्षा मंत्री) ने मुख्यातिथि के तौर पर शिरकत की। जबकि पद्मश्री राकेश बक्शी (अध्यक्ष एवं प्रबंध निदेशक, आरआरबी एनर्जी लिमिटेड) विशिष्ट अतिथि और नियामक मंडल राष्ट्रीय प्रौद्योगिकी मारुति उद्योग लिमिटेड के पूर्व प्रबंध निदेशक जगदीश खट्टर ने कार्यक्रम की अध्यक्षता की।
मुख्यातिथि डॉ. सारस्वत ने कहा कि विज्ञान और प्रौद्योगिकी के आधार पर ही एक खुशहाल एवं समृद्ध जीवन की नींव संभव है। डॉ. सारस्वत ने युवा स्नातकों को बधाई दी साथ ही उन्हें भारत की प्रौद्योगिकी एवं नवाचार के क्षेत्र में एक वैश्विक नेता के रूप में स्थापित करने की अपील की। उन्होंने कहा कि वे कोई भी स्वप्न तो देख सकते हैं, लेकिन सफलता एक हिमशैल की तरह है। जिसका कुछ उपरी हिस्सा ही दिखता है पर उस सफलता की असली बुनियाद पानी के भीतर गहरी होती है। कहा कि सभी छात्रों को अपनी सफलता से जल्दी संतुष्ट नहीं होना चाहिए बल्कि कड़ी मेहनत निरंतर परिश्रम को अपने जीवन का अभिन्न अंग बनाना चाहिए।
वित्तीयसेवाओं बुनियादी ढांचे की संभावनाओं पर की चर्चा : डॉ.सारस्वत ने कहा कि वित्तीय सेवाओं, कृषि, स्वास्थ्य, बुनियादी ढांचा और ऊर्जा क्षेत्र की संभावनाओं को भारत के डिजिटल एवं वैश्विक अर्थव्यवस्था को अच्छा बनाने में काफी मददगार है। विशिष्ट अतिथि राकेश बक्शी ने छात्रों के कड़े परिश्रम कर्म निष्ठा के लिए उनकी प्रशंसा की। साथ ही उन्होंने एक वैश्विक आर्थिक शक्ति के रूप में भारत की विकास गति के बारे में विस्तार से चर्चा की। जगदीश खट्टर ने सफल हुए सभी छात्रों को बधाई दी। संस्थान के निदेशक डॉ. सतीश कुमार ने संस्थान की उपलब्धियों बारे बताया। संस्थान के डॉ. मोहम्मद फिरोज (डिप्टी प्रोफेसर इंचार्ज लोक संपर्क) ने बताया कि इस बार 14वें दीक्षांत समारोह के दौरान 1207 (पीएचडी-45, एमटेक-323, बीटेक-725, एमसीए-80, एमबीए-34) विद्यार्थियों को डिग्री से सम्मानित किया गया। गौरतलब है कि इसके लिए डिग्री प्राप्तकर्ता का पंजीकरण पहले से ही संस्थान की वेबसाइट पर ऑनलाइन किया गया था। इस दौरान डॉ. वीके सारस्वत को डीएससी की मानद् उपाधि से एवं विशिष्ट अतिथि राकेश बक्शी को पीएचडी की मानद् उपाधि से सम्मानित किया गया। सभी उत्कृष्ट विद्यार्थियों को मेडल प्रदान कर सम्मानित किया।
कुरुक्षेत्र | एनआईटीकुरुक्षेत्र के १४वें दीक्षांत समारोह में स्नातकोत्तर के विद्यार्थी को ड्रिग्री प्रदान कर सम्मानित करते मुख्यअतिथि डॉ. वीके सारस्वत, विशिष्ट अन्य। (दाएं) एनआईटी कुरुक्षेत्र के १४वें दीक्षांत समारोह में ड्रिगी मिलने बाद शपथ लेते विद्यार्थी।
hin_Deva hin_Deva hin_Deva hin_Deva hin_Deva